stanford-oval/wikipedia huggingface dataset:
פרנץ שמידט
חייו

פרנץ שמידט נולד בפרסבורג שבאימפריה האוסטרו-הונגרית (כיום ברטיסלאבה, בירת סלובקיה). שמידט למד אך מעט עם תאודור לשטיצקי, היות שהתעמת איתו. מאוחר יותר, כשעבר עם משפחתו בשנת 1888 לווינה, למד שמידט בקונסרבטוריון שבעיר הלחנה עם רוברט פוקס, צ'לו עם פרדיננד הלמסברגר ותאוריית המוזיקה עם המלחין אנטון ברוקנר. בשנת 1896 סיים את לימודיו בהצטיינות.
לאחר מכן גבר על שלושה-עשר אחרים בקבלה לתפקיד צ'לן בתזמורת של אופרת החצר הווינאית, בה עבד עד 1914, לעיתים קרובות עם גוסטב מאהלר. מאהלר העניק לשמידט בדרך כלל את כל התפקידי הסולו של הצ'לו, אף שפרידריך בוקסבאום היה רשמית נגן הצ'לו הראשי של התזמורת. שמידט היה גם נגן מבוקש בהרכבי מוזיקה קאמרית. בינו לבין המלחין ארנולד שנברג התפתחו קשרים מיוחדים, על אף ההבדל הגדול בין סגנונותיהם.
בשנת 1914 קיבל שמידט תואר פרופסור האקדמיה למוזיקה בווינה. בשנת 1925 מונה למנהל האקדמיה, ולאחר שנתיים לרקטור. מצבו הבריאותי המחמיר אילץ אותו לפרוש לגמלאות בשנת 1937. לאחר שנתיים, ב-11 בפברואר 1939, נפטר שמידט ממחלתו.
יצירות נבחרות שהלחין

אופרות
"נוטרדאם" ("Notre Dame")
"פרדיגונדיס" ("Fredigundis")
אורטוריות
"הספר בעל שבע החותמות" ("Das Buch mit sieben Siegeln")
קנטטות
"תחייה גרמנית" ("Deutsche Auferstehung")
סימפוניות
סימפוניה מס' 1 במי מז'ור
סימפוניה מס' 2 במי דיאז מז'ור
סימפוניה מס' 3 בלה מז'ור
סימפוניה מס' 4 בדו מז'ור
עונת 1975/1976 ב-NBA

| --- | --- |
 תאריך התחלה:  23 באוקטובר 1975
 תאריך סיום:  6 ביוני 1976
 מספר קבוצות:  18
 מספר משחקים לקבוצה:  82
 דראפט 1975
 בחירה ראשונה:  דייוויד תומפסון
 על ידי:  אטלנטה הוקס
 העונה הסדירה
 המאזן הטוב ביותר:  גולדן סטייט ווריורס
 MVP של העונה הסדירה:  כרים עבדול-ג'באר (לוס אנג'לס לייקרס)
 מלך הסלים:  בוב מקאדו (באפלו ברייבס)
 הפלייאוף
 אלופת המזרח:  בוסטון סלטיקס
 אלופת המערב:  פיניקס סאנס
 סדרת הגמר
 אלופה:  בוסטון סלטיקס
 MVP של סדרת הגמר:  ג'ו ג'ו וייט
 → 1974/19751976/1977 ←
 
עונת 1975/1976 היא העונה ה-30 של ליגת ה-NBA. העונה הסתיימה עם זכייתה ה-13 של בוסטון סלטיקס בתואר האליפות, לאחר שבסדרת הגמר ניצחה את פיניקס סאנס בתוצאה 4-2. שחקן הסלטיקס ג'ו ג'ו וייט זכה בתואר ה-MVP של סדרת הגמר. המשחק החמישי בסדרת הגמר נחשב בעיני רבים כאחד ממשחקי ה-NBA הטובים אי פעם, כאשר הסלטיקס גברו על הסאנס בתוצאה 128-126 לאחר שלוש הארכות. בתואר ה-MVP של העונה הסדירה זכה כרים עבדול-ג'באר מלוס אנג'לס לייקרס בפעם הרביעית בקריירה. בעונה זו נכנס לארי או'בריין לתפקידו כנציב ליגת ה-NBA (קומישינר) כמחליפו של ג'יי. וולטר קנדי.
דראפט 1975

דראפט 1975 התקיים ב-29 במאי 1975 בניו יורק. אטלנטה הוקס בחרה במקום הראשון את דייוויד תומפסון מאוניברסיטת המדינה של קרוליינה הצפונית, אשר נבחר להשתתף במשחק האולסטאר ארבע פעמים במהלך הקריירה. מלבד תומפסון, נבחרו בדראפט 1975 עוד חמישה שחקני אולסטאר: אלבן אדמס שזכה בתואר רוקי העונה (בחירה רביעית), ליונל הולינס (6), גאס ויליאמס (20), לויד פרי (23) ודן ראונדפילד (28). שחקנים בולטים נוספים שנבחרו בדראפט זה כוללים את דריל דוקינס (בחירה חמישית) וג'ו בראיינט, אביו של כוכב לוס אנג'לס לייקרס קובי בראיינט (בחירה 14).
להלן רשימת נבחרי הסיבוב הראשון (מתוך עשרה סיבובים):
| מקרא |
| --- | --- |
: מסמל שחקן שנבחר להיכל התהילה של הכדורסל
: מסמל שחקן שנבחר למשחק האולסטאר ולאחת מחמישיות העונה
: מסמל שחקן שנבחר למשחק האולסטאר בלבד
: מסמל שחקן שנבחר לאחת מחמישיות העונה
: מסמל שחקן שלא שיחק מעולם בליגה
| סיבוב ראשון> מספר בחירה | סיבוב ראשון> שם | סיבוב ראשון> מדינה | סיבוב ראשון> מכללה/קבוצה | סיבוב ראשון> קבוצה בוחרת |
| --- | --- | --- | --- | --- |
| 1 | דייוויד תומפסון | ארצות הברית ארצות הברית | אוניברסיטת המדינה של קרוליינה הצפונית | אטלנטה הוקס |
| 2 | דייב מאיירס | ארצות הברית ארצות הברית | אוניברסיטת קליפורניה בלוס אנג'לס | לוס אנג'לס לייקרס |
| 3 | מרווין ובסטר | ארצות הברית ארצות הברית | אוניברסיטת המדינה של מורגן | אטלנטה הוקס |
| 4 | אלבן אדמס | ארצות הברית ארצות הברית | אוניברסיטת אוקלהומה | פיניקס סאנס |
| 5 | דריל דוקינס | ארצות הברית ארצות הברית | — | פילדלפיה 76' |
| 6 | ליונל הולינס | ארצות הברית ארצות הברית | אוניברסיטת המדינה של אריזונה | פורטלנד טרייל בלייזרס |
| 7 | ריץ' קלי | ארצות הברית ארצות הברית | אוניברסיטת סטנפורד | ניו אורלינס ג'אז |
| 8 | ג'וניור ברידג'מן | ארצות הברית ארצות הברית | אוניברסיטת לואיוויל | לוס אנג'לס לייקרס |
| 9 | ג'ין שורט | ארצות הברית ארצות הברית | אוניברסיטת המדינה של ג'קסון | ניו יורק ניקס |
| 10 | ביל רובינזיין | ארצות הברית ארצות הברית | אוניברסיטת דה פול | קנזס סיטי קינגס |
| 11 | ג'ו מריוות'ר | ארצות הברית ארצות הברית | אוניברסיטת דרום אילינוי | יוסטון רוקטס |
| 12 | פרנק אוליניק | ארצות הברית ארצות הברית | אוניברסיטת סיאטל | סיאטל סופרסוניקס |
| 13 | בוב ביגלו | ארצות הברית ארצות הברית | אוניברסיטת פנסילבניה | קנזס סיטי קינגס |
| 14 | ג'ו בראיינט | ארצות הברית ארצות הברית | אוניברסיטת לה סאל | גולדן סטייט ווריורס |
| 15 | ג'ון למברט | ארצות הברית ארצות הברית | אוניברסיטת דרום קליפורניה | קליבלנד קאבלירס |
| 16 | ריקי סוברס | ארצות הברית ארצות הברית | UNLV | פיניקס סאנס |
| 17 | טום בוסוול | ארצות הברית ארצות הברית | אוניברסיטת קרוליינה הדרומית | בוסטון סלטיקס |
| 18 | קווין גריווי | ארצות הברית ארצות הברית | אוניברסיטת קנטקי | וושינגטון בולטס |
אולסטאר

משחק האולסטאר נערך בספקטרום שבפילדלפיה, פנסילבניה.
המאמנים במשחק היו טום היינסון מבוסטון סלטיקס ואל אטלס מגולדן סטייט ווריורס. חמישיית המזרח כללה את וולט פרייזר, דייב בינג, ג'ון האבליצ'ק, אלווין הייז ובוב מקאדו. חמישיית המערב כללה את נייט ארצ'יבלד, בראיין וינטרס, בוב דאנדריג', ריק בארי וכרים עבדול-ג'באר. במשחק עצמו ניצחה קבוצת המזרח בתוצאה 123–109, ובתואר ה-MVP של משחק האולסטאר זכה דייב בינג לאחר שקלע 16 נקודות.
העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | בוסטון סלטיקס* | 54 | 28 | 0.659 | – |
| 2 | קליבלנד קאבלירס* | 49 | 33 | 0.598 | 5 |
| 3 | וושינגטון בולטס* | 48 | 34 | 0.585 | 6 |
| 4 | באפלו ברייבס* | 46 | 36 | 0.561 | 8 |
| 5 | פילדלפיה 76'* | 46 | 36 | 0.561 | 8 |

| 6 | יוסטון רוקטס | 40 | 42 | 0.488 | 14 |
| 7 | ניו יורק ניקס | 38 | 44 | 0.463 | 16 |
| 8 | ניו אורלינס ג'אז | 38 | 44 | 0.463 | 16 |
| 9 | אטלנטה הוקס | 29 | 53 | 0.354 | 25 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | גולדן סטייט ווריורס* | 59 | 23 | 0.720 | – |
| 2 | סיאטל סופרסוניקס* | 43 | 39 | 0.524 | 16 |
| 3 | פיניקס סאנס* | 42 | 40 | 0.512 | 17 |
| 4 | מילווקי באקס* | 38 | 44 | 0.463 | 21 |
| 5 | דטרויט פיסטונס* | 36 | 46 | 0.439 | 23 |

| 6 | לוס אנג'לס לייקרס | 40 | 42 | 0.488 | 19 |
| 7 | פורטלנד טרייל בלייזרס | 37 | 45 | 0.451 | 22 |
| 8 | קנזס סיטי קינגס | 31 | 51 | 0.378 | 28 |
| 9 | שיקגו בולס | 24 | 58 | 0.293 | 35 |
‏*כוכבית מסמנת קבוצה שהעפילה לפלייאוף.
מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | בוב מקאדו | באפלו ברייבס | 31.1 |
| ריבאונדים למשחק | כרים עבדול-ג'באר | לוס אנג'לס לייקרס | 16.9 |
| אסיסטים למשחק | סליק ווטס | סיאטל סופרסוניקס | 8.1 |
| חטיפות למשחק | סליק ווטס | סיאטל סופרסוניקס | 3.2 |
| חסימות למשחק | כרים עבדול-ג'באר | לוס אנג'לס לייקרס | 4.1 |
| אחוזים מהשדה | וס אנסלד | וושינגטון בולטס | 56.1% |
| אחוזים מקו העונשין | ריק בארי | גולדן סטייט ווריורס | 92.3% |
| נקודות מדד | כרים עבדול-ג'באר | לוס אנג'לס לייקרס | 27.2 |
פרסים

MVP של העונה הסדירה - כרים עבדול-ג'באר, לוס אנג'לס לייקרס
רוקי העונה - אלבן אדמס, פיניקס סאנס
מאמן העונה - ביל פיץ', קליבלנד קאבלירס
מנהל העונה - ג'רי קולנג'לו, פיניקס סאנס
גביע האזרחות - סליק ואטס, סיאטל סופרסוניקס
פרסים > חמישיות העונה

| החמישייה הראשונה | החמישייה השנייה |
| --- | --- |


נייט ארצ'יבלד (קנזס סיטי קינגס): רנדי סמית' (באפלו ברייבס)
פיט מרוויץ' (ניו אורלינס ג'אז): פיל סמית' (גולדן סטייט ווריורס)
ריק בארי (גולדן סטייט ווריורס): ג'ון האבליצ'ק (בוסטון סלטיקס)
ג'ורג' מקגיניס (פילדלפיה 76'): אלווין הייז (וושינגטון בולטס)
כרים עבדול-ג'באר (לוס אנג'לס לייקרס): דייב קאונס (בוסטון סלטיקס)
פרסים > חמישיות ההגנה

| החמישייה הראשונה | החמישייה השנייה |
| --- | --- |


נורם ואן ליר (שיקגו בולס): פיל סמית' (גולדן סטייט ווריורס)
סליק ווטס (סיאטל סופרסוניקס): ג'ים קלמונס (קליבלנד קאבלירס)
ג'ון האבליצ'ק (בוסטון סלטיקס): ג'מאל וילקס (גולדן סטייט ווריורס)
פול סיילאס (בוסטון סלטיקס): ג'ים ברואר (קליבלנד קאבלירס)
דייב קאונס (בוסטון סלטיקס): כרים עבדול-ג'באר (לוס אנג'לס לייקרס)
פרסים > חמישיית הרוקיז

גאס ויליאמס (גולדן סטייט ווריורס)
ליונל הולינס (פורטלנד טרייל בלייזרס)
ג'ון שומייט (פיניקס / באפלו)
אלבן אדמס (פיניקס סאנס)
ג'ו מריוות'ר (יוסטון רוקטס)
פלייאוף 1976

בשלב רבע גמר המזרח ניצחה באפלו ברייבס את פילדלפיה 76' בתוצאה 2-1 והעפילה לחצי הגמר האזורי, יחד עם דטרויט פיסטונס שניצחה את מילווקי באקס בתוצאה 2-1 ברבע גמר המערב.
סגל האלופה, בוסטון סלטיקס: ג'ו ג'ו וייט, דייב קאונס, ג'ון האבליצ'ק, פול סיילאס, צ'ארלי סקוט, דון נלסון, סטיב קוברסקי, קווין סטאקום, ג'ים ארד, גלן מקדונלד, ג'רום אנדרסון וטום בוסוול.
מאמן ראשי: טום היינסון.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | חצי גמר אזורי | חצי גמר אזורי |  |  | גמר אזורי | גמר אזורי |  |  | גמר ה-NBA | גמר ה-NBA |
:  
|  | מזרח | מזרח |   |   |  |  |   |   |  |  |
|  | מזרח | מזרח |   |   |  |  |   |   |  |  |
|  |  (1) בוסטון סלטיקס |  4 |   |   |  |  |   |   |  |  |
|  |  (1) בוסטון סלטיקס |  4 |   |   |  |  |   |   |  |  |
|  |  (4) באפלו ברייבס |  2 |   |   |  |  |   |   |  |  |
|  |  (4) באפלו ברייבס |  2 |   |   |  בוסטון סלטיקס |  4 |   |   |  |  |
|  |  |  |   |   |  בוסטון סלטיקס |  4 |   |   |  |  |
|  |  |  |   |   |  קליבלנד קאבלירס |  2 |   |   |  |  |
|  |  (2) קליבלנד קאבלירס |  4 |   |   |  קליבלנד קאבלירס |  2 |   |   |  |  |
|  |  (2) קליבלנד קאבלירס |  4 |   |   |  |  |   |   |  |  |
|  |  (3) וושינגטון בולטס |  3 |   |   |  |  |   |   |  |  |
|  |  (3) וושינגטון בולטס |  3 |   |   |  |  |   |   |  בוסטון סלטיקס |  4 |
|  | מערב | מערב |   |   |  |  |   |   |  בוסטון סלטיקס |  4 |
|  | מערב | מערב |   |   |  |  |   |   |  פיניקס סאנס |  2 |
|  |  (1) גולדן סטייט ווריורס |  4 |   |   |  |  |   |   |  פיניקס סאנס |  2 |
|  |  (1) גולדן סטייט ווריורס |  4 |   |   |  |  |   |   |  |  |
|  |  (5) דטרויט פיסטונס |  2 |   |   |  |  |   |   |  |  |
|  |  (5) דטרויט פיסטונס |  2 |   |   |  גולדן סטייט ווריורס |  3 |   |   |  |  |
|  |  |  |   |   |  גולדן סטייט ווריורס |  3 |   |   |  |  |
|  |  |  |   |   |  פיניקס סאנס |  4 |   |   |  |  |
|  |  (2) סיאטל סופרסוניקס |  2 |   |   |  פיניקס סאנס |  4 |   |   |  |  |
|  |  (2) סיאטל סופרסוניקס |  2 |   |   |  |  |   |   |  |  |
|  |  (3) פיניקס סאנס |  4 |   |   |  |  |   |   |  |  |
|  |  (3) פיניקס סאנס |  4 |   |   |  |  |   |   |  |  |
הערות שוליים

↑  סיכום עונת 1975/1976 באתר nba.com
↑  רשימת הנבחרים בדראפט 1975, basketball-reference.com
↑  סיכום משחק האולסטאר 1976, nba.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
כרים עבדול-ג'באר, ה-MVP של העונה הסדירה
פרס בית הפוטבול ליג

| --- | --- |

 ענף:  כדורגל
 תאריך ייסוד:  1981
 תאריך פירוק:  1983
 מספר מתמודדים:  32
 מדינות משתתפות:  הממלכה המאוחדת הממלכה המאוחדת
 הכי הרבה זכיות:  גרימסבי טאון, מילוול (1)
 
פרס בית הפוטבול ליג (באנגלית Football League Group Trophy) הייתה תחרות כדורגל אנגלית שנערכה בעונות 1981-1982 ו-1982-1983. אף על פי שלא הוגדרה כך באופן רשמי, הייתה למעשה מילוי זמני לאחר ביטול הגביע האנגלו-סקוטי ובטרם הקמת "פרס הפוטבול ליג". הזוכות בפרס זה לא הוכרו באופן רשמי כזוכות בפרס הפוטבול ליג הנוכחי, בה מתחרות קבוצות מהדרג השלישי והרביעי באנגליה.
בתחרות זו השתתפו 32 קבוצות בסך הכל, כאשר מרביתן מהליגות השלישית והרביעית, אך השתתפו גם קבוצות מהליגות הראשונה והשנייה.
השלב הראשון נערך בשיטת ליגה בשמונה בתים של ארבע קבוצות כל אחד. מנצחות הבתים עלו לשלב רבע הגמר, וממנו ועד הגמר נערכה התחרות בשיטת גביע.
משחק הגמר התקיים במגרשה של אחת הקבוצות ולא באצטדיון נייטרלי כנהוג בכל שאר תחרויות הגביע באנגליה.
משחקי הגמר

| עונה | מנצחת | תוצאה | סגנית |
| --- | --- | --- | --- |
| 1981/1982 | גרימסבי טאון | 3 - 2 | וימבלדון |
| 1982/1983 | מילוול | 3 - 2 | לינקולן סיטי |
פגוציט

| --- | --- |
 שיוך:  מערכת החיסון המולדת 
 מזהים
 FMA:  83806 
 קוד MeSH:  A11.733 
 מזהה MeSH:  D010586 
 מערכת השפה הרפואית המאוחדת:  C0031307 
 
וידאו המראה שני מקרופאג'ים המעכלים קונידיות
תמונת מיקרוסקופ אלקטרוני סורק של נויטרופיל (בצהוב) בולע חיידקי אנטרקס
פָגוֹצִיט, בעברית נקרא תָּא בּוֹלְעָן הוא תא שבולע גופים קטנים אחרים. מקור השם הוא מיוונית עתיקה: פגוס=אוכל, טורף; ציטוס=תא.
הפגוציטים בולעים ללא הבחנה כל גוף זר: חיידקים, נגיפים, פטריות חד-תאיות וגם גופים קטנים לא חיים כגון אבק ופיח.
תהליך הבליעה נקרא פגוציטוזה. השלבים בפגוציטוזה:
הפאגוציט מזהה גורם זר
יצירת קשר בין החיידק לתא הפגוציט
החיידק מוקף על ידי התא
נוצרת בועית סביב החיידק
ליזוזומים מתאחים עם הבועית
עיכול החיידק השלם.
פגוציטוזה היא צורה של אנדוציטוזה, שבה החלקיק החודר לתא הוא גדול במיוחד. כך נקרא התהליך שבו אמבות ויצורים חד-תאיים אחרים בולעים חלקיקי מזון שאינם מסוגלים לעבור דרך ממברנת התא הבררנית, וכן התהליך שבו הפגוציטים, המשתייכים למערכת החיסון, בולעים פתוגנים וגורמים מזהמים.
במערכת החיסון של האדם ישנם שלושה סוגים של תאי דם לבנים המשמשים כפגוציטים:
מונוציטים: נמצאים בעיקר בדם.
מקרופאג'ים: אלו הם מונוציטים שעברו התמיינות קלה; הם נמצאים בעיקר ברקמות.
נויטרופילים: גרנולוציטים שהם רובם של תאי הדם הלבנים.
למרות שגם תאים דנדריטיים בולעים פתוגנים, הם אינם נחשבים בדרך-כלל לפגוציטים.
בליעת פתוגנים על ידי פגוציטים, וכן בליעת מזון על ידי אמבות, מתרחשת באופן הבא:
הפגוציט שולח שלוחות ציטופלסמיות אל עבר הפתוגן (אותו הוא מזהה באמצעות מולקולות סוכר הנמצאות על-גבי ממברנת תא הפתוגן).
השלוחות נדבקות אל הפתוגן ומושכות אותו לעבר תא הפגוציט.
ציטופלזמת הפגוציט סוגרת אט-אט על הפתוגן ועוטפת אותו מכל הכיוונים. נוצרת בועית, המכילה את הפתוגן בתוכה והנקראה פגוזום.
ליזוזום הנמצא בציטופלסמת הפגוציט מתלכד עם הפגוזום ליצירת פגוליזוזום.
הליזוזום משחרר את תוכנו: אנזימים מעכלים הגורמים להרס ופירוק הפתוגן.
שרידי הפתוגן נפלטים מהפגוציט באמצעות אקסוציטוזה (התלכדות הדרגתית של הבועית המכילה את השרידים עם ממברנת התא, עד להשתלבות מלאה של הבועית בממברנה ופליטת תוכנה אל מחוץ לתא).
הפגוציטים ה"נמרצים" ביותר בגוף הם המאקרופאג'ים; הללו מכילים מספר רב מאוד של ליזוזומים, ו"תיאבונם" רב במיוחד.
הליזוזום לא משתמש באנזימים בלבד לשם עיכול הפתוגן, אלא משחרר גם נגזרות רעילות של חמצן. לפרטים נוספים על חומרים אלו, ראו: אנארובי.
פרוונית

| פרוונית |
| --- | --- |
 פרוונית שחורה, הטרנטולה היחידה בישראל
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
משפחה:: פרווניתיים
סוג:: פרוונית
שם מדעי
 Chaetopelma ‏אוסרר, 1871

פרוונית (שם מדעי: Chaetopelma) היא סוג של עכביש ממשפחת הפרווניתיים (טרנטולות) מהעולם הישן (הנבדלות מטרנטולות העולם החדש במספר מאפיינים). בסוג זה נמצא גם המין פרוונית שחורה, הטרנטולה היחידה המופיעה באופן טבעי בישראל, אם כי נכללים בו לפחות שלושה מינים נפרדים שטרם תוארו.
ניתן למצוא מינים מסוג זה במזרח התיכון, בטורקיה ובקפריסין.
מינים

Chaetopelma altugkadirorum גאלון, גבריאל וטנסלי, 2012
Chaetopelma arabicum סטרנד, 1908
Chaetopelma concolor סימון, 1873
Chaetopelma karlamani וולמר, 1997
פרוונית שחורה (Chaetopelma olivaceum) סי. אל. קוך, 1841
Chaetopelma webborum סמית', 1990
הערות שוליים

↑  "פַּרְוָנִית (Chaetopelma)" באנציקלופדיית החי והצומח של ארץ ישראל, כרך 2 – "חסרי חוליות יבשתיים", בעריכת גרשום לוי, הוצאת משרד הביטחון , עמ' 40
↑  פרוונית שחורה באתר חרקים עולם קטן בגדול
פגומסטקס

| פגומסטקס |
| --- | --- |
 איור אפשרי של ראש פגומסטקס
תקופה
יורה תחתון 200–190 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
משפחה:: הטרודונטוזאוריים
סוג:: פגומסטקס
מין:: Pegomastax africana
שם מדעי
 Pegomastax ‏סרנו, 2012

פגומסטקס (שם מדעי: Pegomastax; משמעות שמו: "לסת חזקה") הוא סוג של דינוזאור ממשפחת ההטרודונטוזאוריים שהתקיים במשך היורה התחתון של דרום אפריקה שלפני 200 עד 190 מיליון שנה מזמננו והיה קרובו של ההטרודונטוזאורוס. הסוג תואר בשנת 2012 בידי פול סרנו ונכלל בו מין אחד - Pegomastax africana. המאובנים שלו התגלו בתצורת אליוט (אנ') שבכף המזרחי בדרום אפריקה.
דינוזאור זה היה קטן יחסית, באורך ממוצע של 60 סנטימטרים בקירוב. הוא היה בעל מקור כשל תוכי כשבקדמת הלסת התחתונה בלטו זוג ניבים ועוד זוג ניבים קטנים יותר מהלסת העליונה. מרכז הלסת הייתה חסרת שיניים והחלק האחורי הכיל שיניים חרוטיות רבות, אשר נועדו כנראה לתזונה של צמחייה. הניבים החדים שימשו כנראה להגנה מטורפים, אף שהם אולי עזרו לבעליהם לאכול חיות קטנות.
פרטבוז

פרטבוז (בהונגרית: Fertőboz) הוא כפר קטן במחוז גיור-מושון-שופרון, שבצפון-מערב הונגריה.
יהודי פרטבוז

בפרטבוז חיו שני יהודים בלבד בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1880 | 2 | 415 |
| 1910 | 2 |  |
| 1920 | 2 |  |
הערות שוליים

1 2  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת שופרון |
| --- | --- | --- |
| יישובים | שופרון • אגיאגושסרגן • אגפלווה • צ'אפורדיאנושפה • צ'פוד • צ'ר • אברגץ • אג'האזשפלו • פרטבוז • פרטד • פרטאנדרד • פרטהומוק • פרטראקוש • פרטוסנטמיקלוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אויקר • אונד • ולצ'יי • ז'ירה |  |
פרנצ'יסק פאנט

| --- | --- |
פרנצ'יסק פאנט
 לידה:  1907 טרגו מורש, האימפריה האוסטרו-הונגרית 
 פטירה:  1941 (בגיל 34 בערך) בוקרשט, ממלכת רומניה 
 מדינה:  רומניה 
 מפלגה:  המפלגה הקומוניסטית הרומנית 
 
פרנצ'יסק פאנט (ברומנית: Francisc Panet;‏ 1907 – 7 בנובמבר 1941) היה מהנדס כימי, קומוניסט יהודי-רומני ולוחם אנטי-נאצי, מנהיג "קבוצת פאנט", שכל חבריה הוצאו להורג ב-1941, ברומניה.
קורות חיים

פאנט נולד בטרגו מורש, אז באימפריה האוסטרו-הונגרית, במשפחה יהודית אמידה. הוא למד כימיה בברנו, בצ'כוסלובקיה והיה בקשרי ביקורים והתכתבות עם אלברט איינשטיין, שביקש ממנו להמשיך להתכתב גם אחרי שובו לרומניה אחרי הלימודים.
פאנט היה חבר במפלגה הקומוניסטית הרומנית מתחילת שנות העשרים של המאה העשרים ונישא ללילי גוטליב (Lili Gottlieb), יהודיה קומוניסטית, בוגרת הפקולטה לספרות ופילוסופיה של אוניברסיטת בוקרשט.
ב-1941, לאחר שגרמניה הנאצית ובת בריתה, רומניה, פתחו במתקפה נגד ברית המועצות, התבקש פאנט על ידי המפלגה הקומוניסטית לסייע בחבלה במאמץ המלחמתי של גרמניה נאצית ורומניה על ידי הכנת מטעני נפץ, שישמשו נגד מסילות ברזל ויעדים אחרים. פאנט אסף סביבו קבוצה של חמישה קומוניסטים, כולל הוא ורעייתו, ארבעה מתוכם יהודים והחמישית הונגריה. בקבוצה הייתה עוד כימאית, עדה מארינסקו ורופא, אדאלברט קורנהאוזר. בחדר האמבטיה פתח פאנט מעבדה כימית וחבריו רכשו עבורו חומרי גלם והמכשור הדרוש למלאכתו. הם הכינו מטעני נפץ ומסרו אותם לאנשי מחתרת אחרים במפגשים מחוץ לדירת פאנט, אך למרות אמצעי הזהירות השלטונות עלו עליהם וב-31 באוקטובר פשטו על הדירה וכל הקבוצה נעצרה. בעת המעצר נמצאו בדירת פאנט 140 מטענים מוכנים. ב-5 בנובמבר הועברו למשפט בז'ילבה ולאחר משפט שערך שעתיים נידונו למוות על ידי בית דין בראשותו של קולונל אלכסנדרו פטרסקו. בקשות החנינה, שהגישו עורכי הדין, נדחו וב-7 בנובמבר הם נלקחו להוצאה להורג ליער ז'ילבה, שם נקשרו לעצים. פאנט פתח בשירת האינטרנציונל וכיתת יורים הוציאה אותם להורג.
חברי קבוצת פאנט

לילי פאנט
אדאלברט קורנהאוזר
עדה מארינסקו
אליסבטה נאגי
לאחר עליית הקומוניסטים לשלטון ברומניה, הונצחו חברי הקבוצה בשמות רחובות בערי רומניה השונות.
הערות שוליים

↑  EXCLUSIV Un român ridicat în slăvi de Einstein şi EXECUTAT în România. Povestea unei mari speranţe a ştiinţei mondiale (ברומנית)
↑  כתב העת Viața, השנה הראשונה, גיליון 223, 11 בנובמבר 1941, עמוד 6 (ברומנית)
↑  Rasplata complicitatii (ברומנית)
פדרציית הקהילות היהודיות של רוסיה

| --- | --- |
 מדינה:  רוסיה 
 מטה הארגון:  מוסקבה 
 תקופת הפעילות:  1999–הווה (כ־25 שנים) 
 feor.ru
 
פדרציית הקהילות היהודיות ברוסיה (Федерация еврейских общин России,‏ ФЕОР) הוא אחד מארגוני הדת היהודיים ברוסיה, המאגד רבות מהקהילות האורתודוקסיות במדינה, בעיקר אלה המזוהות עם חב"ד. הארגון נרשם ב-1999 במרשם הארגונים של משרד המשפטים הרוסי. הרב ברל לזר מכהן כרבה הראשי של רוסיה מטעם הפדרציה.
האיגוד מזוהה עם חסידות חב"ד, והוא כולל 454 קהילות ברחבי ברית המועצות לשעבר.
דובר הפדרציה הוא הרב ברוך גורין.
הקמה

בשנת 1999, בשל מתחים בין קהילות חב"ד ברוסיה לקונגרס הקהילות היהודיות הדתיות והארגונים הדתיים של רוסיה, ארגון הקהילות שהיה קיים עד אז, הקימו רבני חב"ד את הארגון כארגון קהילות מתחרה, ומינו את הרב ברל לזר לכהן כרבה הראשי של רסיה מטעמם, במקביל לרב הראשי של המדינה מטעמו של הקונגרס, הרב אדולף שייביץ'. הנשיא הראשון היה מיכאיל גלוז והוא כיהן בתפקיד עד לשנת 2005.
מאז, בתפקיד הרב הראשי לרוסיה מכהנים בפועל שני רבנים אשכנזים: הרב אדולף שייביץ' והרב ברל לזר. שניהם אינם נושאים בתפקיד רשמי מטעם הממשל הרוסי.
הנהלה > מועצת הפדרציה

ראש המועצה הרבנית - הרב הראשי לרוסיה מטעמה: ברל לזר.
נשיא - הרב אלכסנדר ברדה.
ראש המועצה החברתית - ברוך גורין
ראש חבר הנאמנים - רומן אברמוביץ'.
ראש מועצת נציגי הקהילות היהודיות - מארק גרובארג
פעילות > שיקום קהילות

נכון לשנת 2014 הפדרציה הורכבה מ-200 קהילות ב-178 ערים, ב-42 קהילות הועסקו רבנים. בפועל הפדרציה מהווה לנציגות הרשמית של תנועת חב"ד ברוסיה ובחבר המדינות.
פעילות > חינוך

פועלים 70 בתי ספר יהודיים. במוסקבה לבדה פועלים 11 בתי ספר.
בשנת 2003 ביוזמת הפדרציה הוקם המכון הבינלאומי של המאה ה-21, שבשנת 2008 קיבל סבסוד ממשלתי.
ב-2011 דווח שרשת החינוך של הפדרציה וקרן אור אבנר הפעילה 100 מוסדות חינוך.
פעילות > תוכניות חברתיות

בתמיכת הפדרציה פועלים 41 בתי כנסת ו-70 מרכזים קהילתיים (כך לפי נתונים משנת 2007), מסייעת לקשישים ומעניקה קצבאות ילודה.
פעילות > מאבק באנטישמיות

במסגרת הפדרציה פועלת המחלקה למאבק באנטישמיות.
ראו גם

כפר צבי סיטרין
קרן אור אבנר
יהודי אזרבייג'ן (ארגון)